פרס איג נובל

פרס איג נובל (באנגלית: Ig Nobel) הוא פרס מדעי הומוריסטי, המהווה פרודיה על פרס נובל. הפרס המוענק מדי שנה לאנשי מדע שערכו מחקרים "שבתחילה גורמים לך לצחוק, ואחר כך גורמים לך לחשוב", על פי הצהרת מארגני הפרס. במרבית המקרים, המאמרים שזיכו את כותביהם בפרס נחשבים למשעשעים, מוזרים או סתם חסרי ערך. השם הוא פרפרזה על פרס נובל ומקורו במילה האנגלית 'ignoble' שפירושה 'נחות'. הפרס כולל עשרה תחומים (כימיה, פיזיקה, הנדסה וכו') אשר ניתן לחוקרים שמחקריהם עוסקים בדברים הנחשבים חסרי משמעות או לא יעילים. באופן רשמי מוגדר הפרס כניתן בגין "תוצאות שאי אפשר לחזור עליהן או שרצוי לא לחזור עליהן". הפרסים הוענקו לראשונה בשנת 1991, ביוזמתו של מארק אברהמס, בעת שערך את כתב העת להומור מדעי Journal of Irreproducible Results (אנ'), שנוסד על ידי הפיזיקאי צבי ליפקין, ואלכסנדר כהן, מנהל המכון למחקר ביולוגי בישראל. הפרסים ניתנים בטקס מפואר המתקיים באוניברסיטת הרווארד, בחסותו של כתב העת להומור מדעי Annals of Improbable Research (אנ'), שנוסד בשנת 1995. אף שהפרס הוא פרודיה על פרס נובל, בטקס הענקתו משתתפים לעיתים גם חתני פרס נובל המעניקים את פרס איג נובל לחתניו. רבים מחתני הפרס נבוכים ואינם משתתפים בטקס, אך יש המפגינים אומץ והומור עצמי, ובאים לטקס למרות מעמדו השנוי במחלוקת. ערך מורחב – זוכי פרס איג נובל פרס לשלום הוענק בשנת 1995 לבית הנבחרים הטאיוואני (אנ'), עבור ההוכחה שפוליטיקאים משיגים יותר מתקיפות הדדיות מאשר ממלחמות. פרס לפיזיקה הוענק בשנת 1996 על מחקר בנושא נפילת פרוסת לחם מרוחה בחמאה. פרס בספרות הוענק ב-1997 לחוקרי הצופן התנ"כי, אליהו ריפס, דורון ויצטום ויואב רוזנברג, ולפופוליזטור שלהם מייקל דרוזנין.‏ פרס לשלום הוענק לחוקרים מבריטניה, על מחקרם בנושא הפעילות העצבית של ארבה בזמן צפייה בסדרת הסרטים מלחמת הכוכבים. פרס לכימיה הוענק לחוקר יפני שחקר מדוע יונים אינן נמשכות לפסל ברונזה המוצב בעירו. פרס לכלכלה הוענק ליזם מנסיכות ליכטנשטיין, על שיצר את האפשרות לשכור את הנסיכות כולה לעריכת כינוס, חתונה, חגיגת בר מצווה וכדומה. פרס לפיזיקה הוענק לחוקרים מאוסטרליה שחקרו את קצב הטפטוף של זפת במשך יותר מ-75 שנים (ראו ניסוי טיפת הזפת). פרס על מחקר בין תחומי הוענק לחוקר מאוסטרליה על מחקרו בנושא מוך טבורי, שבדק הצטברות של סיבים בטבור. ב-2013 הוענק הפרס לשלום לנשיא בלארוס, אלכסנדר לוקשנקו, המכונה גם הדיקטטור האחרון של אירופה, על כך שעצר בן אדם בעל יד אחת על מחיאת כפיים בציבור. פרס לרפואה הוענק לחוקר הישראלי דן אריאלי מאוניברסיטת דיוק על מחקרו שהוכיח כי תרופות פלצבו יקרות יעילות יותר ממקבילותיהן הזולות. פרס לשלום הוענק בשנת 2009 לחוקרים שווייצרים שגילו שבקבוק בירה מלא שפוגע בראשו של אדם נשבר ביתר קלות מאשר בקבוק ריק. פרס לרפואה הוענק לשלושה חוקרים מהמרכז הרפואי בני ציון על מחקרם שנושאו "הפסקת התקפי שיהוק סוררים באמצעות עיסוי של פי הטבעת". פרס לתזונה הוענק בשנת 2005 ליושירו נאקאמטסו, מכיוון שתיעד וניתח כל ארוחה שאכל ב-34 שנים שקדמו לקבלת הפרס. פרס לפיזיקה ב-2017 הוענק למדען הצרפתי מרק-אנטואן פרדין (Marc-Antoine Fardin) על מחקרו בסוגיה "האם חתולים הם מוצק או נוזל". מסקנת המחקר היא שחתולים מפגינים דואליות מוצק-נוזל, ופונקציית הגל קורסת על פי החלטת החתול. פרס לרפואה הוענק בשנת 2020 לשורה של מנהיגים בניהם בוריס ג'ונסון ראש ממשלת בריטניה, נרנדרה מודי ראש ממשלת הודו, דונלד טראמפ נשיא ארצות הברית, רג'פ טאיפ ארדואן נשיא טורקיה, ולדימיר פוטין נשיא רוסיה ואחרים נוספים על השימוש במגפת הקורונה - Covid-19 "כדי ללמד את העולם שפוליטיקאים יכולים להשפיע באופן מיידי יותר על החיים ועל המוות מכפי שמדענים ורופאים יכולים". ‏ זוכי פרס איג נובל מדיה וקבצים בנושא פרס איג נובל בוויקישיתוף אתר האינטרנט הרשמי של פרס איג נובל פרס איג נובל, ברשת החברתית אקס (טוויטר) תמרה טראובמן, יובל דרור, פרס "איג נובל" לאיש שגילה למה נדבק וילון המקלחת לרגליים, באתר הארץ, 7 באוקטובר 2001 ynet, "איג-נובל" מציג: ההמצאות המדעיות המופרכות ביותר, באתר ynet, 3 באוקטובר 2004 אשכול איגנובל, באתר "הידען" מחקר ישראלי זכה בפרס האיג נובל, באתר וואלה, 6 באוקטובר 2006 פירוט כל המחקרים שזכו בפרס ב־2006, באתר "נענע 10" שחר אילן, הומאז' לביזאר, באתר הארץ, 12 בינואר 2007 פרסי ה"איג נובל" חולקו למגלי תגליות מוזרות, באתר וואלה, 3 באוקטובר 2008 ynet, בין הזוכים באיג נובל: חזייה שהופכת למסיכת גז, באתר ynet, 4 באוקטובר 2009 מארק פראט, איי-פי, כלת ה (איג) נובל: חזייה שהופכת למסכה, באתר הארץ, 4 באוקטובר 2009 איג נובל 2011: איך מקבלים החלטות כשהשתן עולה לראש?, באתר ynet, 30 בספטמבר 2011 איי-פי, זוכה פרס ה"איג נובל" לשלום: ראש עיר שריסק מכונית עם נגמ"ש, באתר הארץ, 30 בספטמבר 2011 אלוק ג'ה, הגרדיאן, פרסי "איג נובל" סיפקו 15 דקות תהילה למחקרים מוזרים, באתר הארץ, 23 בספטמבר 2012 גיים הוא המדען הראשון שזכה הן בפרס נובל והן בפרס איג נובל The 1995 Ig Nobel Prize Winners רשימת זוכי פרס איג נובל לשנת 1997 Odeh M, Bassan H, Oliven A.,‏ Termination of intractable hiccups with digital rectal massage.‎,‏ National Center for Biotechnology Information, באתר National Institutes of Health (לקוח מכתב העת Journal of Internal Medicine, פברואר 1990, 227(2):145-6) האם חתולים הם מוצק או נוזל חתולים נוזליים ונקבות עם פינים: איגנובל 2017, באתר davidson.weizmann.ac.il רשימת זוכי פרס איג נובל לשנת 2020